Daerah Kecil Padawan

Daerah Kecil Padawan ialah sebuah daerah kecil di negeri Sarawak Bumi Kenyalang, Malaysia. Ia adalah sebahagian daripada Bahagian Kuching yang merangkumi Lundu, Sematan, Kuching, Padawan dan Bau. Pekan pentadbiran bagi daerah kecil ini ialah Kota Padawan. Ia terletak di bawah Daerah Kuching. Majoriti penduduk yang tinggal di sekitar Padawan ialah etnik Bidayuh.

Geografi 
Daerah Kecil Padawan merupakan salah satu daripada daerah kecil yang terdapat dalam Bahagian Kuching. Dalam bahagian Kuching, hanya ada dua daerah kecil iaitu Padawan serta Sematan. Ia berjiran dengan Daerah Tebedu di timur, sempedan negara jiran, Indonesia di selatan dan Daerah Bau di barat. Ia mempunyai keluasan anggaran lebih/kurang, 526.19 kilometer persegi. Ciri-ciri pandang barat fizikal yang terdapat di kawasan Padawan ialah Sungai Semedang dan Sungai Serin. Tanah disekitar Padawan kebanyakan berbukit-bukau.

Sejarah 
Padawan telah diisytiharkan sebagai daerah kecil pada 11 Ogos tahun 1983. Ibu pejabat Padawan bertapak di Teng Bukap. Pada ketika itu, Daerah Kecil Padawan hanya mempunyai satu sistem jalan raya iaitu Jalan Padawan yang menghubungkan daripada Pasar Tapah sehingga Kampung Abang.

Demografi 
Berdasarkan, bancian Malaysia 2010 jumlah penduduk di Daerah Kecil Padawan ialah seramai 14,357 orang. Kebanyakannya Penduduk di daerah kecil Padawan beretnik Bidayuh, dengan jumlah 2,544 orang, kemudian diikuti dengan etnik Iban (277 orang), Melayu (162 orang), Cina (157 orang), Bumiputera Lain (111 orang), etnik lain-lain (38 orang) dan paling sedikit ialah penduduk beretnik India dan Melanau sebanyak 11 orang.

Rujukan

Pautan luar 
 Pentadbiran Bahagian Kuching. Dicapai pada 2 Disember 2021.

Padawan